laion/Wikipedia-Exotic huggingface dataset:
শ্রমিক সংঘ

শ্রমিক সংঘ বলতে একাধিক অভিন্ন লক্ষ্য অর্জনের উদ্দেশ্যে একত্রিত শ্রমিকদের এক ধরনের সংগঠনকে বোঝায়। এইসব লক্ষ্যগুলির মধ্যে তাদের জীবিকা বা পেশার অখণ্ডতা রক্ষা করা, নিরাপত্তার আদর্শ বা মানগুলি উন্নত করা, উন্নততর মজুরি আদায়, উন্নততর সুবিধা আদায় (যেমন ছুটি, স্বাস্থ্যবীমা, অবসর ভাতা, ইত্যাদি), উন্নততর কাজের পরিবেশ নিশ্চিতকরণ, ইত্যাদি থাকতে পারে। শ্রমিক সংঘ এসব ব্যাপারে ব্যবসা প্রতিষ্ঠানের মালিক, নিয়োগকর্তা বা ব্যবস্থাপনা পরিষদের সাথে দর কষাকষিতে অধিকতর ক্ষমতা প্রদর্শন করতে পারে, যা এককভাবে কোনও শ্রমিকের পক্ষে করা সম্ভব হয় না। শ্রমিক সংঘের সদস্যরা নিয়মিত চাঁদা প্রদানের মাধ্যমে শ্রমিক সংঘের প্রাতিষ্ঠানিক সংগঠন, এর প্রধান কার্যালয় ও আইন দলের কর্মকাণ্ডগুলিতে অর্থায়ন নিশ্চিত করে। সংঘের ভেতরে গণতান্ত্রিক উপায়ে স্বেচ্ছাসেবী শ্রমিকদের মধ্য থেকে প্রতিনিধি নির্বাচন করা হয়। শ্রমিক সংঘ নির্বাচিত নেতৃবৃন্দ ও দরকষাকষি সমিতির মাধ্যমে সংঘের সাধারণ সদস্যদের প্রতিনিধিত্ব করেন ও কাজে নিয়োগকর্তাদের সাথে দর কষাকষি ও শ্রমিক চুক্তি সংক্রান্ত আপোসরফা করেন। শ্রমিক সংঘগুলি সবচেয়ে সাধারণ উদ্দেশ্য হল তাদের "কর্মসংস্থানের শর্তাবলি বজায় রাখা বা উন্নত করা।" এগুলির মধ্যে মজুরি বা বেতন, কাজের নিয়মকানুন, পেশাগত স্বাস্থ্য ও নিরাপত্তার আদর্শ, অভিযোগ পদ্ধতিসমূহ, কর্মচারীদের মর্যাদা নির্ধারক নিয়ম যেমন পদোন্নতি, চাকুরি থেকে অব্যাহতির জন্য ন্যায়সম্মত কারণ ও শর্তাবলি, এবং চাকুরির বা কর্মসংস্থানের সুযোগসুবিধা, ইত্যাদি উল্লেখ্য। শ্রমিক সংঘগুলিতে কোনও নির্দিষ্ট পেশার দক্ষ শ্রমিকেরা একত্রিত ও সংগঠিত হতে পারে, যাকে বৃত্তিগত শ্রমিক সংঘবাদ (Craft unionism) বলা হয়। আবার বিভিন্ন পেশার শ্রমিকদের একটি মিশ্রণ একত্রিত হয়ে শ্রমিক সংঘ গঠন করতে পারে, যাকে সাধারণ শ্রমিক সংঘবাদ (General unionism) বলে। Webb, Sidney; Webb, Beatrice (১৯২০)। History of Trade Unionism। Longmans and Co. London।  ch. I Poole, M., 1986. Industrial Relations: Origins and Patterns of National Diversity. London UK: Routledge.
দিওনিসিয়ো মেহিয়া

দিওনিসিয়ো মেহিয়া ভিয়েইরা (স্পেনীয়: Dionisio Mejía; ৬ জানুয়ারি ১৯০৭ – ১৭ জুলাই ১৯৬৩; দিওনিসিয়ো মেহিয়া নামে সুপরিচিত) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আতলান্তে এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন। ১৯২৯–৩০ মৌসুমে, মেক্সিকীয় ক্লাব আতলান্তের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেছিলেন, যেখানে তিনি ৫ মৌসুম অতিবাহিত করেছেন; অতঃপর ১৯৩৪ সালে তিনি অবসর গ্রহণ করেছিলেন। ১৯৩০ সালে, মেহিয়া মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি সর্বমোট ৪ ম্যাচে ৭টি গোল করেছিলেন। তিনি মেক্সিকোর হয়ে ১টি ফিফা বিশ্বকাপে (১৯৩০) অংশগ্রহণ করেছিলেন। দিওনিসিয়ো মেহিয়া ভিয়েইরা ১৯০৭ সালের ৬ই জানুয়ারি তারিখে, মেক্সিকোর মেক্সিকো সিটিতে জন্মগ্রহণ করেছিলেন এবং ১৯৬৩ সালের ১৭ই জুলাই তারিখে ৫৬ বছর বয়সে মৃত্যুবরণ করেছেন। "Dionisio Mejia"। weltfussball.de। সংগ্রহের তারিখ ২০১২-০৩-০৩।  দিওনিসিয়ো মেহিয়া – ফিফা প্রতিযোগিতার রেকর্ড (ইংরেজি) সকারওয়েতে দিওনিসিয়ো মেহিয়া (ইংরেজি)
ফাইভ মিনিট ক্র্যাফট্‌স

ফাইভ-মিনিট ক্র্যাফট্‌স হচ্ছে একটি নিজে নিজে কোনো কাজ করা (DIY- DO IT YOURSELF) শেখানোর একটি ইউটিউব চ্যানেল যেটা সাইপ্রাসের লিমাসল ভিত্তিক একটি সংস্থা এবং দ্যাসুল পাব্লিকেশনের মালিকানাধীন। এটি ১২ই মার্চ ২০২২ সালের গণনা অনুযায়ী ইউটিউবের ১১তম সর্বোচ্চ সংখ্যক গ্রাহকবিশিষ্ট চ্যানেল। চ্যানেলটি অস্বাভাবিক এবং সম্ভাব্য বিপজ্জনক "লাইফ-হ্যাক" এবং "ক্লিকবেইট"-এর উপর নির্ভরতার জন্য সমালোচিত হয়েছে। ফাইভ মিনিট ক্র্যাফট্সে‌র অধিকাংশ ভিডিও মূলত পূর্বে ফেসবুক ও ইনস্টাগ্রাম নামক সামাজিক যোগাযোগ মাধ্যমে চালু করা ভিডিওগুলির সংকলন। হস্তশিল্প এবং লাইফ-হ্যাক-ই মূলত এই চ্যানেলের প্রধান বিষয়বস্তু। কীভাবে ফর্ম্যাট গুলোতে নকশা করা হয় সেটা দেখানো হয়, পাশাপাশি বিজ্ঞানের বিভিন্ন মজার মজার ভিডিও করা হয়ে থাকে। চ্যানেলের ভিডিওগুলি এমন এক ভঙ্গিতে করা হয় যেখানে আলোকচিত্রগ্রহণ যন্ত্রের দৃষ্টি টেবিলের একটি নির্দিষ্ট স্থানে নিবদ্ধ করা থাকে এবং একটি ব্যাক্তির হাত ফ্রেমের ভেতরে অবস্থান করে নানা কাজ করে বিভিন্ন ধরনের জিনিস তৈরী করে কিছু বস্তু ব্যবহার করে। টিউবফিল্টারের মতে চ্যানেলটি শিশু উপযোগী ডিআইওয়াই ভিডিওর প্রস্তুতকারী। সর্বাধিক গ্রাহকবিশিষ্ট ইউটিউব চ্যানেলের তালিকা সর্বাধিক দর্শিত ইউটিউব চ্যানেলের তালিকা
কাজী দেলোয়ার হোসেন চৌধুরী

কাজী দেলোয়ার হোসেন চৌধুরী (দেলা মিঞা) চট্টগ্রাম জেলার ফটিকছড়ির ভূজপুর এলাকার অন্যতম একজন জমিদার। তিনি জমিদার কাজি হাসমত আলী চৌধুরীর প্রপৌত্র এবং কাজী বংশের সর্বশেষ ক্ষমতাপ্রাপ্ত জমিদার।তিনি ১৯০৫ সালে ভুজপুর জমিদার বাড়িতে জন্মগ্রহণ করেন।পিতামহ জমিদার কাজী আহমদুজ্জামান চৌধুরীর সুযোগ্য উত্তরসূরী ছিলেন তিনি।ফলে তরুণ বয়সেই পিতামহ থেকে তিনি জমিদারি লাভ করেন।চট্টগ্রাম সরকারি মুসলিম উচ্চ বিদ্যালয় থেকে তিনি এন্ট্রান্স পাশ করেন।তার জমিদারির আমল ১৯৫৫ সাল পর্যন্ত টিকেছিল। জমিদারি প্রথা বিলুপ্তির মাধ্যমে তার জমিদারি শেষ হয়। তিনি ভূজপুর ইউনিয়ন পরিষদের প্রায় ২০ বছর যাবৎ (১৯৫৪ পূর্ববর্তী) প্রেসিডেন্ট হিসেবে অধিষ্ঠিত ছিলেন এবং ৫ বছর যাবৎ চট্টগ্রাম জজ কোর্টের জুরির সদস্য হিসেবে ছিলেন।এছাড়াও তিনি কাজীরহাট কেন্দ্রীয় জামে মসজিদের প্রতিষ্ঠাতা জমিদাতা ও কাজিরহাট আল জামিয়াতুল ইসলামিয়া ভূজপুর মাদ্রাসার অন্যতম জমিদাতা ছিলেন।তিনি ১৮ই ফেব্রুয়ারি ১৯৯০ সালে নিজ বাসভবনে মৃত্যুবরণ করেন। "ভুজপুরের সেই জমিদার বাড়ি ও ফাঁসির মঞ্চ"। ১৮ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০২১।
মাওলা ব্রাদার্স

মাওলা ব্রাদার্স বাংলাদেশের ঢাকায় অবস্থিত বই প্রকাশনা সংস্থা। ১৯৫৪ সা‌লে এটি প্রতিষ্ঠিত হয়। বিষয় ও গুণ-মানসম্মত সর্বাধিক বই প্রকাশের জন্য বাংলা একাডেমি ২০১৫ সালে মাওলা ব্রাদার্সকে চিত্তরঞ্জন সাহা স্মৃতি পুরস্কার প্রদান করে। প্র‌তিষ্ঠার সময়ে মাওলা ব্রাদার্স মূলত শিক্ষামূলক পুস্তক প্রকাশনা করতো। ১৯৬১ সা‌লে আবদুশ শাকুরের ক্ষীয়মাণ এবং পরবর্তীতে সৈয়দ শামসুল হকের রক্তগোলাপ, অনুপম দিন, সীমানা ছা‌ড়িয়ে; ১৯৯৬ সালের ফেব্রুয়ারিতে আখতারুজ্জামান ইলিয়াসের উপন্যাস খোয়াবনামা প্রকাশ করে। "মান বিচারে বেশি বই প্রকাশের পুরস্কার পেল মাওলা ব্রাদার্স"। বিডিনিউজ টোয়েন্টিফোর ডটকম। ২৭ ফেব্রুয়ারি ২০১৬। ২৭ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০২১।  দাপ্তরিক ওয়েবসাইট
অগ্রগামী তরঙ্গ

যে তরঙ্গ এক স্তর হতে অন্য স্তরে সঞ্চালিত হয়ে ক্রমাগত সামনের দিকে অগ্রসর হতে থাকে তাকে অগ্রগামী তরঙ্গ বা চলমান তরঙ্গ বলে। তরঙ্গ এর মত অগ্রগামী তরঙ্গ দুই প্রকারের। অগ্রগামী আড় তরঙ্গ ও অগ্রগামী লম্বিক তরঙ্গ। অগ্রগামী তরঙ্গ যদি তরঙ্গ এর গতির অভিমুখে সমকোণে কম্পিত হয় তবে তা অগ্রগামী আড় বা অগ্রগামী অনুপ্রস্থ তরঙ্গ। আবার কম্পন যদি গতির অভিমুখের সমান্তরালে কম্পিত হয় তবে সেই তরঙ্গ অগ্রগামী লম্বিক বা অগ্রগামী অনুপ্রস্থ তরঙ্গ। ১. কোন মাধ্যমের একই প্রকার কম্পনে অগ্রগামী তরঙ্গের উৎপত্তি হয়। ২. এটি একটি সুষম মাধ্যমের মধ্য দিয়ে একটা নির্দিষ্ট দ্রুতি বা বেগে প্রবাহিত হয়। ৩. অগ্রগামী তরঙ্গের বেগের মাধ্যমের ঘনত্ব ও স্থিতিস্থাপকতার উপর নির্ভর করে। ৪. মাধ্যমের কণাগুলোর কম্পন তরঙ্গ প্রবাহের সাপেক্ষে আর ও লম্বিক হতে পারে। ৫. মাধ্যমের কণাগুলো কখনো স্থির থাকে না। ৬. তরঙ্গ মুখের অভিলম্ব বরাবর শক্তি বহন করে এ তরঙ্গ প্রবাহিত হয়। ৭. তরঙ্গ প্রবাহে মাধ্যমে বিভিন্ন অংশের চাপ ও ঘনত্বের একই প্রকার পরিবর্তন ঘটে। ৮. মাধ্যমে মাধ্যমের প্রতিটি কণার কম্পাঙ্ক ও বিস্তার একই হয় এবং তারা একই ধরনের কম্পনে কম্পিত হয়। ৯. তরঙ্গের প্রবাহের দরুন মাধ্যমের কণার দশা পরবর্তী কনাতে স্থানান্তরিত হয়।এরূপ দুটি কণার দশা বৈষম্য তাদের দূরত্বের সমানুপাতিক। ১০. মাধ্যমের যেকোনো কণার বিভিন্ন ধর্ম যেমন:বেগ,ত্বরণ,শক্তি প্রভৃতি এরূপ পরিবর্তনের মধ্য দিয়ে যায়। ১. তরঙ্গদৈর্ঘ্যঃ তরঙ্গ সৃষ্টিকারী কোনো কম্পনশীল কণা পূর্ন কম্পন সম্পন্ন করতে যে সময় নেয়, সেই সময়ে যতটুকু দুরত্ব অতিক্রম করে তা হলো তরঙ্গদৈর্ঘ্য। ২. বিস্তারঃ কোনো কম্পনশীল কণা তার সাম্যাবস্থান থেকে ডানে, বামে অথবা উপরে বা নিচে সর্বাধিক যে দুরত্ব অতিক্রম করে তাকে ঐ কণার বিস্তার বলা হয়। ৩. দশাঃ কোনো কণার গতির যেকোনো সময়ের অবস্থাকে ঐ কণার দশা বলে। ৪. কৌণিক কম্পাংকঃ কম্পনরত কণাটির প্রতি একক সময়ে কৌণিক সরনের হারকে কণাটির কৌণিক কম্পাংক বলে। অগ্রগামী তরঙ্গের সাধারণ সমীকরনগুলো হলোঃ y = a sin (ωt - 2πx/λ) y = a sin2π/λ (vt - x) [অগ্রগামী তরঙ্গ x অক্ষের ধনাত্মক দিকে হলে এ সমীকরণটি প্রযোজ্য। ঋণাত্মক দিকে হলে (vt - x) এর স্থলে (vt + x) বসবে] যেখানে, y = t সময়ে সাম্যাবস্থান থেকে কণার সরণ a = কণাটির কম্পনের বিস্তার ω = কণাটির কৌণিক কম্পাংক λ = তরঙ্গদৈর্ঘ্য v = তরঙ্গবেগ x = সরণ এটি a বিন্দু থেকে x দুরত্বে অবস্থিত কোনো কণার সরনের সমীকরণ। এ সমীকরন দুটি থেকে কোনো অগ্রগামী তরঙ্গের বিস্তার, তরঙ্গদৈর্ঘ্য, সরণ ইত্যাদি নির্ণয় করা যায়। ১. পুকুরের পানিতে ঢিল ছোঁড়া হলে ঢেউ পানির মধ্য দিয়ে ক্রমাগত অগ্রসর হতে থাকে। এটি অগ্রগামী তরঙ্গের উদাহরণ। ২. কেউ কথা বললে সেই শব্দ বায়ু মাধ্যমে ক্রমাগত সামনের দিকে অগ্রসর হয়ে শ্রোতার কানে পৌঁছে। এটি অগ্রগামী তরঙ্গ। askiitians.com/progressive-wave byjus.com/progressive-wave Types of waves Progressive wave Equation of a plane progressive wave
জন কেন্ট

জন কার্টার কেন্ট (ইংরেজি: Jon Kent; জন্ম: ৭ মে, ১৯৭৯) কেপ প্রদেশের কেপ টাউন এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিংয়ে পারদর্শী ছিলেন জন কেন্ট। আট বছর বয়সে ক্রিকেট খেলতে শুরু করেন তিনি। নাফিল্ড এন্ড এসএ স্কুলসের পক্ষে খেলার পাশাপাশি অনূর্ধ্ব-১৯ ক্রিকেট বিশ্বকাপে অংশ নিয়েছিলেন। এছাড়াও, নাটাল অনূর্ধ্ব-১৮ দলের পক্ষে ক্রিকেট ও হকি খেলায় পরপর দুই বছর খেলেন। নিজ প্রদেশের পক্ষে তিনি বেশ সফল হয়েছিলেন। এক পর্যায়ে তিনি শন পোলক ও মার্ক ওয়াহ’র ন্যায় খ্যাতনামা ক্রিকেটারদের নজর কেড়েছিলেন। ১৯৯৭-৯৮ মৌসুম সাল থেকে ২০১১ সাল পর্যন্ত জন কেন্টের প্রথম-শ্রেণীর খেলোয়াড়ী জীবন চলমান ছিল। ক্রিকেটের বাইরে পড়াশুনো নিয়ে সময় অতিবাহিত করতেন। এছাড়াও, গল্ফ ও চলচ্চিত্রের প্রতি বেশ আকৃষ্ট ছিলেন। সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন জন কেন্ট। ৩ এপ্রিল, ২০০২ তারিখে ডারবানে সফরকারী অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। এরপর, ৬ এপ্রিল, ২০০২ তারিখে পোর্ট এলিজাবেথে একই দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি। ডলফিন্স ক্রিকেট দলের সাথে চুক্তি শেষ হবার পর তাকে অবমুক্তি দিলে ২০১১ সালে তিনি সকল স্তরের ক্রিকেট থেকে নিজের অবসর গ্রহণের কথা ঘোষণা করেন। "Players / South Africa / ODI caps"। Cricinfo। সংগ্রহের তারিখ ২০ জানুয়ারি ২০২১।  "South Africa ODI Bowling Averages"। Cricinfo। সংগ্রহের তারিখ ২০ জানুয়ারি ২০২১।  অ্যান্ড্রু হল প্যাট সিমকক্স ডলফিন্স ক্রিকেট দল দক্ষিণ আফ্রিকান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে জন কেন্ট (ইংরেজি) ক্রিকেটআর্কাইভে জন কেন্ট (সদস্যতা প্রয়োজনীয়) (ইংরেজি)
জেমস মোজেস

জেমস ওয়ালটন নাথানিয়েল মোজেস (ইংরেজি: James Moses; জন্ম: ৮ আগস্ট, ১৯৬৫) অ্যান্টিগুয়ায় জন্মগ্রহণকারী বতসোয়ানীয় আন্তর্জাতিক ক্রিকেটার। বতসোয়ানা ক্রিকেট দলের অন্যতম সদস্য তিনি। ২০১৯ সাল থেকে বতসোয়ানার পক্ষে আন্তর্জাতিক ক্রিকেটে অংশগ্রহণ করছেন। সমগ্র খেলোয়াড়ী জীবনে তিনটিমাত্র টুয়েন্টি২০ আন্তর্জাতিকে অংশগ্রহণ করেছেন জেমস মোজেস। ২০ মে, ২০১৯ তারিখে কাম্পালায় স্বাগতিক উগান্ডা দলের বিপক্ষে টুয়েন্টি২০ আন্তর্জাতিকে অভিষেক ঘটে তার। ২২ মে, ২০১৯ তারিখে একই মাঠে নামিবিয়া দলের বিপক্ষে টি২০আইয়ে অংশ নেন তিনি। ২০১৫ সালের আইসিসি বিশ্ব ক্রিকেট লীগ ষষ্ঠ বিভাগ প্রতিযোগিতায় অংশ নেন জেমস মোজেস। অক্টোবর, ২০১৮ সালে বতসোয়ানার সদস্যরূপে আইসিসি বিশ্ব টুয়েন্টি২০ আফ্রিকা বাছাইপর্ব প্রতিযোগিতায় দক্ষিণ উপ-অঞ্চল গ্রুপে খেলেন। গ্রুপের চূড়ান্ত খেলায় নামিবিয়ার বিপক্ষে অল-রাউন্ড ক্রীড়ানৈপুণ্য প্রদর্শন করেন ও ম্যান অব দ্য ম্যাচের পুরস্কার পান। এরফলে, বতসোয়ানা গ্রুপের শীর্ষস্থানে আরোহণ করে। মে, ২০১৯ সালে উগান্ডায় অনুষ্ঠিত ২০১৮-১৯ আইসিসি টি২০ বিশ্বকাপ আফ্রিকা বাছাইপর্বের আঞ্চলিক পর্যায়ের চূড়ান্ত খেলায় অংশগ্রহণের জন্যে তাকে বতসোয়ানা দলের সদস্য করা হয়। ২০ মে, ২০১৯ তারিখে উগান্ডার বিপক্ষে খেলার মাধ্যমে টুয়েন্টি২০ আন্তর্জাতিকে (টি২০আই) অভিষেক ঘটে তার। ফলশ্রুতিতে, টি২০আই খেলায় বয়োজ্যেষ্ঠ খেলোয়াড় হিসেবে তার অভিষেক পর্ব সম্পন্ন হয়। "James Moses"। ESPN Cricinfo। সংগ্রহের তারিখ ২৮ অক্টোবর ২০১৮।  "Group A, ICC World Cricket League Division Six at Feering, Sep 7 2015"। ESPN Cricinfo। সংগ্রহের তারিখ ২৮ অক্টোবর ২০১৮।  "1st Match, ICC World Twenty20 Africa Region Qualifier C at Gaborone, Oct 28 2018"। ESPN Cricinfo। সংগ্রহের তারিখ ২৮ অক্টোবর ২০১৮।  "Moses leads Botswana to victory"। International Cricket Council। সংগ্রহের তারিখ ৩ নভেম্বর ২০১৮।  "Cricket team in Uganda for World Cup qualifiers"। Mmegi Online। ১৮ মে ২০১৯ তারিখে মূল থেকে আর্কাইভ করা। সংগ্রহের তারিখ ১৮ মে ২০১৯।  "African men in Uganda for T20 showdown"। International Cricket Council। সংগ্রহের তারিখ ১৮ মে ২০১৯।  "6th Match, ICC Men's T20 World Cup Africa Region Final at Kampala, May 20 2019"। ESPN Cricinfo। সংগ্রহের তারিখ ২০ মে ২০১৯।  "Oldest T20I players on debut"। ESPN Cricinfo। সংগ্রহের তারিখ ৩০ মে ২০১৯।  "Oldest T20I players"। ESPN Cricinfo। সংগ্রহের তারিখ ৩০ মে ২০১৯।  "Is Imran Khan the oldest man to play in a World Cup final?"। ESPN Cricinfo। সংগ্রহের তারিখ ৩০ মে ২০১৯।  কেনিয়া জাতীয় ক্রিকেট দল বর্ষীয়ান ক্রিকেটারদের তালিকা ২০১৮-১৯ আইসিসি টি২০ বিশ্বকাপ আফ্রিকা বাছাইপর্ব ইএসপিএনক্রিকইনফোতে জেমস মোজেস (ইংরেজি) {{ক্রিকেটআর্কাইভ}} টেমপ্লেটে "id" বা "ref" প্যারামিটার নেই ও উইকিউপাত্তেও তা নেই।
পাম্মল

পাম্মল দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত একটি পুরনিগম৷ এটি চেন্নাই সেন্ট্রাল রেলওয়ে স্টেশন থেকে ২২ কিলোমিটার দূরে পল্লাবরমের পশ্চিম দিকে অবস্থিত৷ গ্র্যাণ্ড সাদার্ন ট্রাঙ্ক রোডের পশ্চিমে থাকা পাম্মল চেন্নাই আন্তর্জাতিক বিমানবন্দরের অতিনিকটে অবস্থিত৷ এটি তাম্বরম থেকে ৭ কিলোমিটার দূরে রয়েছে৷ নিকটবর্তী রেলওয়ে স্টেশনটি হলো চেন্নাই শহরতলি রেলওয়ের পল্লাবরম রেলওয়ে স্টেশন৷ পল্লাবরম থেকে তুরাইবক্কম অবধি বিস্তৃত ২০০ ফুট দীর্ঘ রাস্তা পাম্মলের সাথে তুরাইবক্কমকে যুক্ত করেছে৷ চেন্নাই বাইপাস রোড পাম্মলকে চেন্নাইয়ের বাইরে বহু অঞ্চলের সাথে যুক্ত করেছে৷ চেন্নাই আউটার রিং রোড পাম্মল থেকে মাত্র ৫ কিলোমিটার দূরে অবস্থিত৷ সাত কিলোমিটার দূরে অবস্থিত তাম্বরম রেলওয়ে স্টেশনটি বহু এক্সপ্রেস ট্রেনের হল্ট৷ চর্ম-চর্মজাত শিল্প এবং ট্যানিং ফ্যাক্টরিগুলি পাম্মলের অর্থনীতির কাণ্ডারী, যা প্রচুর চাকরির যোগান দেয়৷ পাম্মল সম্বন্ধ মুদলিয়ার আধুনিক তামিল সাহিত্যের জনক নামে পরিচিত৷ ২০১১ খ্রিস্টাব্দে ভারতের জনগণনা অনুসারে ২১ টি ওয়ার্ড সংবলিত পাম্মল শহরের জনসংখ্যা ছিলো ৭৫,৮৭০ জন, যার মধ্যে পুরুষ ৩৭,৯৭১ জন ও নারী ৩৭,৮৯৯ জন অর্থাৎ প্রতি হাজার পুরুষে নারী সংখ্যা ৯৯৮ জন৷ ছয় বছর অনূর্ধ্ব শিশু সংখ্যা ৮,২৬৪ জন, যা মোট জনসংখ্যার ১০.৮৯ শতাংশ৷ শহরের মোট পরিবার সংখ্যা ২,৪৫৭ টি৷ শহরের মোট সাক্ষরতার হার ৯১.০৫ শতাংশ, যেখানে পুরুষ সাক্ষরতার হার ৯৪.২৮ শতাংশ ও নারী সাক্ষরতার হার ৮৭.৮৩ শতাংশ৷ পাম্মলের উত্তর দিকে পোলিচলুর ও কাউলবাজার, উত্তর-পূর্ব দিকে মীনমবক্কম ও ত্রিশূলম, পূর্ব দিকে পল্লাবরম, দক্ষিণ দিকে নাগলকেনি, দক্ষিণ-পশ্চিম দিকে তিরুনীরমালাই ও তিরুমুড়িবক্কম, পশ্চিম দিকে অনকাপুদুর অবস্থিত৷ খ্রিস্টীয় নবম থেকে দ্বাদশ শতাব্দীর মধ্যে চোল সাম্রাজ্যর শেষ সময়ে পাম্মল চূড়দুরনাড়ু অঞ্চলের অন্তর্গত ছিলো, যা ছিলো মূলত ত্রিশূলম বা ত্রিচূড়মকে কেন্দ্র করে৷ চূড়দুরনাড়ু অঞ্চল ছিলো দক্ষিণে তাম্বরম থেকে উত্তরে আদমবক্কম ও আলান্দুর পর্যন্ত৷ পাম্মল, পল্লাবরম ও তিরুনীরমালাই এই অঞ্চলের অংশীভূত ছিলো৷ তিরুনীরমালাইয়ে প্রাপ্ত শিলালেখতে পল্লাবরমের নিকট অবস্থিত পাম্মলের কোনো এক ধনাঢ্য ব্যবসায়ীয়ের কথা রয়েছে৷ এটি পাম্মলের প্রাচীনত্বকে নির্দেশ করে৷ Tanneries in Pammal (পিডিএফ), ১৩ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা, সংগ্রহের তারিখ ২০১৬-০৫-১৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।  "Census of India 2011: Data from the 2011 Census, including cities, villages and towns (Provisional)"। Census Commission of India।  https://www.census2011.co.in/data/town/803354-pammal-tamil-nadu.html "Dr.Gift Siromoney's Home Page"। cmi.ac.in। ২৩ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩ মে ২০১৮।  "History of Chennai Southern Suburbs"। www.cmi.ac.in। সংগ্রহের তারিখ ২০১৯-১২-০১।
নালিতাবাড়ী থানা

নালিতাবাড়ী থানা বাংলাদেশের শেরপুর জেলার অন্তর্গত নালিতাবাড়ী উপজেলার একটি থানা। ১৮৬৭ সালের ২০ মার্চ নালিতাবাড়ী থানা প্রতিষ্ঠিত হয়। নালিতাবাড়ী উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম নালিতাবাড়ী থানার আওতাধীন। পৌরসভা: নালিতাবাড়ী ইউনিয়নসমূহ: ১নং পোড়াগাঁও ২নং নন্নী ৩নং রাজনগর ৪নং নয়াবিল ৫নং রামচন্দ্রকুড়া ৬নং কাকরকান্দি ৭নং নালিতাবাড়ী ৮নং রূপনারায়ণকুড়া ৯নং মরিচপুরান ১০নং যোগানিয়া ১১নং বাঘবেড় ১২নং কলসপাড় নালিতাবাড়ী উপজেলা শেরপুর জেলা "নালিতাবাড়ী উপজেলার পটভূমি"। nalitabari.sherpur.gov.bd। জাতীয় তথ্য বাতায়ন। ২৭ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০২১।  "ইউনিয়নসমূহ - নালিতাবাড়ী উপজেলা"। nalitabari.sherpur.gov.bd। জাতীয় তথ্য বাতায়ন। ২৪ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০২১।
শ্রীবরদী থানা

শ্রীবরদী থানা বাংলাদেশের শেরপুর জেলার অন্তর্গত শ্রীবরদী উপজেলার একটি থানা। ১৯১৮ সালের ৩১ মার্চ শ্রীবরদী থানা প্রতিষ্ঠিত হয়। শ্রীবরদী উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম শ্রীবরদী থানার আওতাধীন। পৌরসভা: শ্রীবরদী ইউনিয়নসমূহ: ১নং সিংগাবরুনা ২নং রানীশিমুল ৩নং কাকিলাকুড়া ৪নং তাতীহাটি ৫নং গোঁসাইপুর ৬নং শ্রীবরদী ৭নং ভেলুয়া ৮নং খড়িয়া কাজিরচর ৯নং কুড়িকাহনিয়া ১০নং গড়জরিপা শ্রীবরদী উপজেলা শেরপুর জেলা "শ্রীবরদী উপজেলা - বাংলাপিডিয়া"। bn.banglapedia.org। বাংলাপিডিয়া। ৮ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০২১।  "ইউনিয়নসমূহ - শ্রীবরদী উপজেলা"। sreebordi.sherpur.gov.bd। জাতীয় তথ্য বাতায়ন। ২৫ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০২১।
ধর্মপাল সিং গুপ্ত

ধর্মপাল সিং গুপ্ত (জন্ম: ২১ আগস্ট ১৯২৫, দুর্গ জেলা, মধ্য প্রদেশ) ভারতের ৯ম লোকসভার সদস্য ছিলেন। তিনি ছত্তিসগড়ের রাজনন্দগাঁও আসনের প্রতিনিধিত্ব করেছিলেন এবং ভারতীয় জনতা পার্টির সদস্য ছিলেন। "Gupta, Shri Dharmpal Singh"। 9th Lok Saba Members Bioprofile। সংগ্রহের তারিখ ৪ ফেব্রুয়ারি ২০১৯।  List of winner/current and runner up MPs Rajnandgaon Parliamentary Constituency
রজনী দেবী

মিসেস রজনীগন্ধা দেবী ছিলেন রাজা নরেশ চন্দ্র সিংয়ের মেয়ে এবং সাবেক সংসদ সদস্য। ১৯৩৭ সালের ৩১ জানুয়ারি সরানগড়ের গিরিবিলাস প্রাসাদে জন্মগ্রহণ করেন, তিনি সেন্ট জোসেফ'স কনভেন্ট নাগপুরে এবং নাগপুর বিশ্ববিদ্যালয়ের লেডি অমৃত বাই কলেজে পড়াশোনা করেন। ১৯৬৭ সালে, তিনি কংগ্রেস পার্টির টিকিটে রায়গড় আসন থেকে চতুর্থ লোকসভায় নির্বাচিত হয়েছিলেন। তিনি ১৯৭১ সালে মধ্য-মেয়াদী পোলে সভা বিলুপ্ত হওয়া পর্যন্ত সদস্য ছিলেন। তিনি প্রয়াত কর্নেল (অব) বীরেন্দ্র সিংকে বিয়ে করেছিলেন এবং জবলপুরে থাকতেন। ৩১ আগস্ট ২০১৯-এ তিনি মারা যান। "The University of Queensland Homepage"। www.uq.edu.au (ইংরেজি ভাষায়)। সংগ্রহের তারিখ ২০২০-১২-২০।
কেশবপ্রসাদ চন্দ্রা

কেশা প্রসাদ চন্দ্র ভারতীয় বহুজন সমাজ পার্টির সদস্য। তিনি যায়যায়পুর থেকে ২০১৩ এবং ২০১৮ সালের ছত্তিশগড় বিধানসভা নির্বাচনে জিতেছিলেন। "Jaijaipur Assembly Election 2008, Chhattisgarh"। Empowering India। ২০ নভেম্বর ২০০৮। ২৯ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৭।  "Keshaw Prasad Chandra(Bahujan Samaj Party(BSP))"। MyNeta। সংগ্রহের তারিখ ২৯ সেপ্টেম্বর ২০১৭।
গণেশশঙ্কর বাজপেয়ী

গণেশ শঙ্কর বাজপাই একজন ভারতীয় রাজনীতিবিদ যিনি ২০০৩-২০০৮ সাল পর্যন্ত রায়পুরা জেলার (বর্তমানে বলোদা বাজার জেলা), বলোদা বাজার বিধানসভা কেন্দ্র (৪৭ নম্বর) থেকে ছত্তিশগড় বিধানসভার সদস্য ছিলেন। "MEMBERS OF LEGISLATIVE ASSEMBLY"। Chhattisgarh Vidhan Sabha, Government of Chhattisgarh। সংগ্রহের তারিখ ৭ নভেম্বর ২০১৩।
দয়ালদাস বাঘেল

দয়ালদাস বাঘেল ভারতীয় জনতা পার্টির রাজনীতিবিদ। ২০১৩ সাল থেকে তিনি ছত্তিশগড় বিধানসভায় নবাগড়ের প্রতিনিধিত্ব করছেন। তিনি বেমেতারা জেলার তহসিল নবাগড়ের গ্রাম ও পোস্ট কুনভারায় থাকেন। তিনি ছত্তিসগড়ের সমবায়, সংস্কৃতি ও পর্যটন মন্ত্রী ছিলেন। "MyNeta-info"। সংগ্রহের তারিখ ২৩ অক্টোবর ২০১৫।
জয় সিং আগরওয়াল

জয় সিং আগরওয়াল কোরবা (বিধানসভা নম্বর-২১) থেকে ছত্তিশগড় বিধানসভার বর্তমান সদস্য। তিনি ছত্তিশগড় সরকারের রাজস্ব মন্ত্রীও রয়েছেন। তিনি ১১ ডিসেম্বর ২০০৮-এ কোরবায় বিধায়ক হিসাবে দায়িত্ব গ্রহণ করেছিলেন এবং ২৬ ডিসেম্বর ২০১৮-তে মন্ত্রীর দায়িত্ব পান। তিনি পর পর তিনটি নির্বাচনে জয়লাভ করেন এবং কোরবা জেলার প্রথম মন্ত্রী। "Jay Singh agrawal got a ministerial post after winning three consecutive elections in Chhattisgarh"। M-jagran-com.cdn.ampproject.org। ২৮ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৯।
প্রতিমা চন্দ্রকর

প্রতিমা চন্দ্রকর ভারতীয় জাতীয় কংগ্রেস দলের একজন রাজনীতিবিদ এবং দুর্গ পল্লী বিধানসভা কেন্দ্রের প্রতিনিধিত্বকারী ছত্তিশগড় বিধানসভার সদস্য ছিলেন। https://www.deccanherald.com/national/north-and-central/cgarh-ls-poll-cong-fields-women-from-durg-korba-725223.html https://zeenews.india.com/lok-sabha-general-elections-2019/durg-lok-sabha-constituency-of-chhattisgarh-full-list-of-candidates-polling-dates-2194216.html
বাংলাদেশ–লুক্সেমবুর্গ সম্পর্ক

বাংলাদেশ-লুক্সেমবুর্গের সম্পর্ক বলতে বাংলাদেশ এবং লুক্সেমবুর্গের মধ্যে দ্বিপাক্ষিক সম্পর্ককে বোঝায়। লুক্সেমবুর্গ ১৯৭২ সালের ১১ ফেব্রুয়ারি বাংলাদেশকে স্বাধীন দেশ হিসাবে স্বীকৃতি দেয়। ২০০৩ সালে লুক্সেমবার্গের গ্র্যান্ড ডাচেস মারিয়া তেরেসা বাংলাদেশ সফর করেন, সেখানে তিনি একটি ইউনেস্কো প্রকল্প উদ্বোধন করেন। সফরকালে তিনি লুক্সেমবার্গ আদালতের মার্শাল জঁ জাক কাসেল এবং বাংলাদেশে নিযুক্ত নেদারল্যান্ডের রাষ্ট্রদূত এবং বাংলাদেশের রাষ্ট্রপতি ইয়াজউদ্দিন আহম্মেদ এবং বাংলাদেশের পররাষ্ট্র মন্ত্রণালয়ের কর্মকর্তাদের সাথে সাক্ষাৎ করেন। তিনি পররাষ্ট্রমন্ত্রী এম মোর্শেদ খানের সাথে আলাদাভাবে সাক্ষাৎ করেন এবং লিঙ্গ সমতা, শিক্ষা, ক্ষুদ্রঋণ এবং টিকা দান নিয়ে আলোচনা করেন। বেলজিয়ামে বাংলাদেশের রাষ্ট্রদূত লাক্সেমবার্গের স্বীকৃতিপ্রাপ্ত। বাংলাদেশ ও লুক্সেমবুর্গ দু'দেশের মধ্যে দ্বিপাক্ষিক অর্থনৈতিক কার্যক্রম সম্প্রসারণের জন্য তাদের আগ্রহ দেখিয়েছে এবং এ ক্ষেত্রে প্রয়োজনীয় পদক্ষেপ গ্রহণ করেছে। লুক্সেমবুর্গে বাংলাদেশী পণ্য প্রচারের জন্য বাংলাদেশ বিজনেস চেম্বার অফ কমার্স (বিবিসিসিএল) লুক্সেমবুর্গ নামে একটি সংস্থা রয়েছে। দুই দেশের মধ্যে বাণিজ্যের প্রসারের পিছনে অন্যতম প্রধান বাধা হ'ল জার্মানি এবং বেলজিয়ামের মাধ্যমে লুক্সেমবুর্গে বাংলাদেশী পণ্য পরিবহনের জটিলতা যা পরিবহন ব্যয় বৃদ্ধি করে। বিশেষজ্ঞরা লুক্সেমবুর্গে বাংলাদেশী পণ্যের একটি হাব পয়েন্ট স্থাপনের উপর জোর দিয়েছেন। International Relations of Bangladesh and Bangabandhu Sheikh Mujibur Rahman: 1971-1973। Parama in association with UBS Publishers' Distributors, New Delhi। ১৯৯৯। পৃষ্ঠা xl।  UNESCO. Son Altesse Royale la Grande-Duchesse Maria Teresa de Luxembourg inaugure un projet de l’UNESCO au Bangladesh "Duchess of Luxembourg calls on President"। Organisation of Asia-Pacific News Agencies। ২৩ নভেম্বর ২০০৩।  "Bangladesh FM makes courtesy call on Grand Duchess of Luxembourg"। Organisation of Asia-Pacific News Agencies। ২৪ নভেম্বর ২০০৩।  "Duke Visit"। United News of Bangladesh Limited। ২৩ জুলাই ২০০৩।  "Luxembourg Chamber head visits CCCI"। The Financial Express। সংগ্রহের তারিখ ৬ জানুয়ারি ২০১৪।  "Bangladesh-Luxembourg Business Ties Stress on initiatives to dig out untapped trade potentials"। Daily Sun। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৪।  "Luxembourg can be hub for Bangladeshi products"। The Independent। ২১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৪।